news_article: Jääkiekon SM-liigan HIFK:n ja Kärppien välinen kärkikamppailu tiistaina osoittautui kovaksi taisteluksi, jossa haastaja oli väkevämpi. Sarjaykkönen HIFK sai todeta oululaisvieraat paremmakseen ja Kärpät nappasi kärkipaikan 4–2-voitolla.
  Ottelun käännekohta nähtiin toisessa erässä, kun vierasjoukkue takoi vajaassa yhdeksässä minuutissa kolme maalia. Puolustaja Mikko Lehtonen tasoitti 1–1:een ajassa 23.40 ja Pekka Saarenheimo (1–2) sekä Brad Smyth (1–3) alustivat vierasvoittoa jakson puolivälissä.
  – Toinen erä oli selkeästi meidän hallinnassa. Tasoitus oli tärkeä ja 1–4-maali sitten vapauttava kolmannen erän alussa, Kärppien valmentaja Kari Heikkilä summasi.
  Alku näytti hyvin lupaavalta HIFK:lle. Kotijoukkue hallitsi varsin vauhdikasta ja perin paljon pudotuspelimäistä jääkiekkoa muistuttavaa peliä.
  Ottelun alussa erotuomarin Hannu Henrikssonin ei tarvinnut juuri pilliinsä viheltää, sillä ensimmäinen jäähyn sai Kärppien Sakari Palsola ajassa 16.33. HIFK hankki johdon samaisen ylivoiman aikana, kun Timo Pärssinen voitti kaksinkamppailun ja sai syötettyä kiekon maalin eteen. Tilanteen hyvin lukenut helsinkiläisjoukkueen kapteeni Toni Söderholm rynni ylös ja sijoitti kiekon Niklas Bäckströmin taakse. Sitten HIFK:lle kävi kuten torstaina, kun se hukkasi kotikaukalossaan johdon (3–0) TPS:ää vastaan.
  – Olihan se huikea muutos. Ensimmäisessä erässä meillä (Dave Stathos) oli kolme torjuntaa ja sitten toisessa 19. Eikä Kärpätkään ollut alussa huono – tämä oli mielestäni syksyn paras ensimmäinen erä täällä, HIFK:n valmentaja Hannu Aravirta kuvasi. Risut ja ruusut
  Päätösjaksolla HIFK:lla oli tarmoa ja yritystä, mutta kirivaihde hyppäsi pois paikaltaan. Kiekonriistojen haka Timo Pärssinen söhläsi kiekon puolustuspäässä Smythille, joka laukoi illan toisella osumallaan Kärpille 4–1-karun ajassa 43.53. Lisäksi isännät kävivät huolimattomasti ylikierroksilla, mikä tiesi lyhyessä ajassa neljää kaksiminuuttista.
  – Ei meidän johtavien pelaajien pitäisi ottaa tuollaisia jäähyjä, Aravirta harmitteli.
  Kärppien valmentaja Heikkilä kehui omiensa rohkeutta ja uskallusta ns. oman pelin pelaamiseen.
  – Viime kaudella oli pari karvasta kokemusta vierailla täällä, kun kiekko meni kuusi ja sitten seitsemän kertaa maaliimme. Nyt oli tietenkin maalivahti Niklas Bäckströmille (10+7+5=22) mahtavaa onnistua entisessä kotikaukalossaan, Heikkilä linjasi.
  Kärppien onnistujiin laskettiin myös Brad Smyth, joka viimeisteli kaksi maalia. Kanadalaishyökkääjä pelasi viime kaudella 12 ottelua NHL:ää Ottawa Senatorsissa ja pääosan AHL-farmiliigassa edustaen Binghampthon Senatorsia.
  – Olen ollut Suomessa pari kuukautta ja alussa oli vaikeaa. Tänään peli oli myös tosi nopeaa, mutta onneksi löysimme toisessa erässä ratkaisevasti parilla syötöllä ja laukauksella avaimet ratkaisuun, nyt 20 SM-liigapelissä seitsemän osumaa viimeistellyt Smyth tiivisti.
  
events.event_id: E1 E2 E3 E4 E5 E6 E7 E8 E9 E10 E11 E12 E13 E14 E15 E16 E17
events.event_type: game result penalty goal goal penalty penalty goal goal goal penalty penalty penalty penalty goal penalty saves saves
events.text: Kärpät nappasi 4–2 -voiton HIFK:sta. Ensimmäisen jäähyn sai Kärppien Sakari Palsola ajassa 16.33. HIFK hankki johdon avauserässä, kun Timo Pärssinen syötti kiekon Toni Söderholmille, joka sijoitti sen maaliin. Kärppien Mikko Lehtonen tasoitti 1–1:een ajassa 23.40. Pekka Saarenheimo sekä Brad Smyth maalasivat Kärpille toisen jakson puolivälissä. E7 Brad Smyth sooloili Kärpille 4–1 -karun ajassa 43.53. Päätösjaksolla isännät nappasivat neljä kaksiminuuttista. E10 E10 E10 HIFK:n Dave Stathos ylsi 31 torjuntaan. Kärppien maalivahti Niklas Bäckströmille kertyi 22 torjuntaa.
events.home_team: HIFK
events.guest_team: Kärpät
events.score: 2–4 1–0 1–1 1–2 1–3 1–4 2–4
events.periods: 1–0 0–3 1–1
events.features: power play
events.features: power play
events.player: Sakari Palsola Toni Söderholm Mikko Lehtonen Turo Järvinen Ville Viitaluoma Pekka Saarenheimo Brad Smyth Brad Smyth Roman Vopat Toni Söderholm Janne Pesonen Mikko Turunen Timo Pärssinen Mikko Turunen Dave Stathos Niklas Bäckström
events.assist: Timo Pärssinen Brett Harkins
events.assist: Jari Viuhkola
events.assist: Mikko Myllykoski
events.assist: Jari Viuhkola
events.assist: Brett Harkins Martin Spanhel
events.team: guest home guest home home guest guest guest home home guest home home home home guest
events.team_name: Kärpät HIFK Kärpät HIFK HIFK Kärpät Kärpät Kärpät HIFK HIFK Kärpät HIFK HIFK HIFK HIFK Kärpät
events.time: 16.33 18.09 23.4 27.47 31.04 31.14 31.59 43.53 44.04 46.14 48.05 49.49 52.35 54.14
events.penalty_minutes: 2 2 2 2 2 2 2 2
events.saves: 31 22